Kastiljoso lagūna
Kastiljoso lagūna (isp. Laguna de Castillos) – lagūninis ežeras rytų Urugvajuje, Ročos departamente, 36 km į šiaurės rytus nuo Ročos, 9 km į pietvakarius nuo Kastiljoso, 10 km į šiaurės vakarus nuo Kabo Polonijo. Ilgis 14 km, plotis iki 9 km. Nuo Atlanto vandenyno lagūną skiria 7,5 km pločio nerija. Krantai žemi, smarkiai užpelkėję. Išteka Valisoso upė, jungianti su vandenynu. Lagūna paskelbta biosferos rezervatu, Ramsaro konvencijos saugoma vietove.